સીબીઆઇવાળાની આંખમાં આંસુ આવી ગયાં. એક અધિકારી ગળગળા થઇને કહે, ‘‘હું તમને વચન આપું છું. તમે અમારી સીબીઆઇમાં શાંતિ સ્થાપવામાં મદદ કરશો તો તમારા સાહેબની પ્રશંસા માટે અમે સીબીઆઇમાં એક સભા જ નહીં પણ દિવસોના દિવસો સુધી ચાલે એવું સત્ર ગોઠવશું. તેમાં પ્રવચન માટે તમને પણ બોલાવશું અને એ સત્રમાં આપણે સૌ સાથે મળીને ભજન અને પ્રાર્થના પણ ગાશું. છેલ્લા ચાર વર્ષમાં અમારે ત્યાં સીબીઆઇમાં મંજીરા વગાડી શકતા નિષ્ણાત કર્મચારીઓની મોટી ફોજ બની ગઇ છે એટલે માહોલ એકદમ જોરદાર જામશે. ’’